
Parlamentul  României

Camera  Deputaţilor
Comisia pentru Sănătate şi Familie

          Bucureşti, 15.03.2001

                                                                                       Nr. 316/XVIII/8
 
BIROULUI PERMANENT

AL

CAMEREI DEPUTAŢILOR


Vă înaintăm, alăturat, raportul la proiectul de Lege pentru aprobarea Ordonanţei de urgenţă a Guvernului nr.102/2000 pentru modificarea art.6 din Ordonanţa de urgenţă a Guvernului nr.170/1999  privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale, înaintat comisiei pentru examinare în fond, cu adresa nr.349 din 5 septembrie 2000.


La întocmirea raportului, comisia a avut în vedere şi avizele primite de la Comisia juridică, de disciplină şi imunităţi şi Comisia pentru buget, finanţe şi bănci, precum şi avizul Consiliului Legislativ.


În raport de obiectul şi conţinutul său, proiectul de Lege face parte din categoria legilor ordinare.

               PREŞEDINTE,                                              SECRETAR,

DEP.PROF.DR.MIRCEA IFRIM                   DEP.FARM.ION BURNEI

R A P O R T

asupra proiectului de Lege pentru aprobarea Ordonanţei

de urgenţă a Guvernului nr.102/2000 pentru modificarea art.6 din

Ordonanţa de urgenţă a Guvernului nr.170/1999 privind

acordarea, în mod gratuit, a asistenţei medicale,medicamentelor

 şi protezelor pentru unele categorii de persoane

 prevăzute în legi speciale


În urma examinării proiectului de Lege pentru aprobarea Ordonanţei de urgenţă a Guvernului nr.102/2000 pentru modificarea art.6 din Ordonanţa de urgenţă a Guvernului nr.170/1999 privind acordarea, în mod gratuit, a asistenţei medicale,medicamentelor şi protezelor pentru unele categorii de persoane prevăzute în legi speciale, în şedinţa din 14 martie 2001, comisia a hotărât ca aceasta nu poate fi acceptată şi  propune  Plenului Camerei Deputaţilor respingerea acestuia.


În conformitate cu prevederile de la art.66 alin.(3) din Regulamentul Camerei Deputaţilor, în cadrul dezbaterilor care au avut loc cu ocazia examinării în fond a proiectului de Lege pentru aprobarea Ordonanţei de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale, a fost preluat şi textul Ordonanţei de urgenţă a Guvernului nr.102/2000 , acesta făcând obiectul raportului nr.302/XVIII/14.03.2001.


În consecinţă, Comisia pentru sănătate şi familie propune respingerea proiectului de Lege pentru aprobarea Ordonanţei de urgenţă a Guvernului nr.102/2000 pentru modificarea art.6 din Ordonanţa de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale.

            PREŞEDINTE,                                                SECRETAR,

DEP.PROF.DR.MIRCEA IFRIM                  DEP.FARM.ION BURNEI

Întocmit de experţii parlamentari:

